I. Dominus Guido vergiacensi[s] movit querelam adversus ęcclesiam Cistercii pro his quę hic notantur: pro territorio scilicet de Saulis, pro territorio Lastricii, pro prato Humbaldi de Britiniaco, pro muro ante vineam facto, pro petraria coram cellario, pro via quę in alteram partem vinee versa est, pro maceria etiam quę eandem vineam cingit, pro vinea de Columbe monasterio, pro pascuis de Poisols, pro pratis de Ursenz et piscationibus de Tanteneis et pro omnibus quę ad eum pertinebant. Hęc ergo querela, Spiritu, ut crediums, flante divino, taliter terminata est: anno ab incarnatione Domini. M°.C°.L°.V.°, VII kalendis septembris, habito colloquio ab utraque parte de his et pace firmanda, tandem ad hoc ventum est ut predictus dominus W[ido] calumpniam istam in manu domni Lamberti tunc temporis cisterciensis abbatis relinqueret, et in ipso die qui tercius habetur a festo sancti Bartholomei apostoli omnia hęc quę supra nominata sunt, pro quibus quęrela orta est, sancte Marię Cistercii fratribusque Deo ibidem servientibus, jure perpetuo libere possidendum concessit et dedit, insuper et si quid in his juste calumpniabatur, Deo et ejus gloriose matris memoratisque monachis ut jam dictum est, perfecta donatione concessit. Sed et si ulterius calumpnia, quolibet movente, in his emiserit, defensorem se et responsorem fore popondit. Sed et pro omnibus quęcunque vel ab ipso vel amplius decessoribus suis sive ab hominibus suis domus cisterciensis vel per elemosinam vel per donationem vel per emptionem vel quocunque modo alicubi adquisierat et eodem tempore possidebat, hoc idem se facturum devota mente promisit. Testes sunt: Angelerius, Hugo, Aimo monachi Cistercii, Petrus prepositus ipsius, Wido, Aimo de Merrinni, Hugo de Parrici, Robertus de Vilei milites, Christianus cementarius Cluniaci. Et quoniam hęc extra Cistercium facta sunt in territorio videlicet de Nui, Cistercium se ire promisit et omnia hec illic coram monachis pacturum. Quod et fecit feria IIa sequęntis hebdomade et coram his: Rotberto abbate de Danis, Rotberto priore Cistercii, Angelerio, Stephano, Bliardo, Christiano, Hugone monachis, Wilano presbitero de Fainai, Odone de Lambre, Petro de Barges, Silichero de Lasart, Arbelino.